


Tisztelt Intézményvezető!

[bookmark: _GoBack]Alulírott  ...........................................  (szülő neve) kérem, hogy gyermekem, ...........................................  (gyermek neve) részére az intézményükben közétkeztetést ne igényeljenek! Az intézményben töltött időbe eső étkezésekhez ételt otthonról kívánok bevinni neki. Kérem szíves együttműködésüket ebben!

Indoklás:
Családunk nagy hangsúlyt fektet gyermekünk egészséges testi, lelki, erkölcsi nevelésére, amelyet a közösségben eltöltött évei során is szeretnénk fenntartani.

Az alábbi jogaink alapján kérjük ebben az intézményük segítségét, együttműködését!

1) Rendelkezési jog a közétkeztetés igénybevételéről

Gyermekvédelmi törvény
„21/A. § (1) Ha a szülő, törvényes képviselő eltérően nem rendelkezik, az intézményi gyermekétkeztetés keretében a nem bentlakásos intézményben
a) a bölcsődében, mini bölcsődében bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,
b) a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést kell biztosítani.”

2) A szülő joga a gyermeknevelés, erkölcsi nevelés és egészséges nevelés megválasztásához

Magyarország Alaptörvénye 
„XVI. cikk (1) Minden gyermeknek joga van a megfelelő testi, szellemi és erkölcsi fejlődéséhez szükséges védelemhez és gondoskodáshoz.
(2) A szülőknek joguk van megválasztani a gyermeküknek adandó nevelést.”

„XX. cikk (1) Mindenkinek joga van a testi és lelki egészséghez.
(2) Az (1) bekezdés szerinti jog érvényesülését Magyarország genetikailag módosított élőlényektől mentes mezőgazdasággal, az egészséges élelmiszerekhez és az ivóvízhez való hozzáférés biztosításával, a munkavédelem és az egészségügyi ellátás megszervezésével, a sportolás és a rendszeres testedzés támogatásával, valamint a környezet védelmének biztosításával segíti elő.”

Gyermekvédelmi törvény
„12. § (1) A gyermek szülője jogosult és köteles arra, hogy gyermekét családban gondozza, nevelje és a gyermeke testi, értelmi, érzelmi és erkölcsi fejlődéséhez szükséges feltételeket - különösen a lakhatást, étkezést, ruházattal való ellátást -, valamint az oktatásához és az egészségügyi ellátásához való hozzájutást biztosítsa.”

3) Lelkiismereti, vallás- és világnézeti szabadság

Vallástörvény
„2. § A szülőnek, gyámnak joga van ahhoz, hogy a kiskorú gyermek erkölcsi, vallási neveléséről, vallásos oktatásáról döntsön, és arról megfelelően gondoskodjék.”

A hivatkozott 3 jogszabály pontos megjelölése:

· Gyermekvédelmi törvény
1997. évi XXXI. törvény a gyermekek védelméről és a gyámügyi igazgatásról
https://net.jogtar.hu/jogszabaly?docid=99700031.TV

· Magyarország Alaptörvénye
https://net.jogtar.hu/jogszabaly?docid=A1100425.ATV

· Vallástörvény
2011. évi CCVI. törvény a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról
https://net.jogtar.hu/jogszabaly?docid=A1100206.TV


Ezen jogszabályok értelmében gyerekünk egészséges táplálását, erkölcsi nevelését családunk úgy látja leginkább biztosítottnak, ha az otthoni étkezési szokásokat folytatja a közösségben is.

A fentiek alapján gyermekem részére 20.....  ......................  ......  naptól kezdődően otthonról biztosítjuk a napi étkezést. Ezért kérjük, részére étkezést ne rendeljenek, az otthonról bevitt étel szakszerű tárolását, melegítését és tálalását legyenek szívesek megtenni.

Amennyiben a szakszerű tárolást megoldják (hűtőbe teszik a hűtendő ételeket), úgy szülőként/gondviselőként kijelentem, hogy az étel okozta esetleges megbetegedésért felelősséget vállalok, és azt nem hárítom az intézményre.


Kelt:


Törvényes képviselők aláírása:

